Ղոմի նահանգ

Ղոմ  (պարս. قم‎ — Qom ), նահանգ Իրանում։ Զբաղեցնում է 11 526 կմ²։ Վարչական կենտրոնը՝ Ղոմ։ Ձևավորվել է 1995 թվականին՝ առանձնացվելով Թեհրան նահանգից։ 2006 թվականի տվյալներով բնակչությունը կազմում է 1 046 737 մարդ, որից քաղաքային բնակչությունը՝ 91.2 %: Հիմնական բնակչությունը կազմում են պարսիկեր, ազարիներ, լոռեր։

Աշխարհագրություն 

Կլիման անապատային է և կիսաանապատային։ Տեղումների քանակը սակավ է։ Շրջանը բարենպաստ չէ գյուղատնտեսության համար, հատկապես աղի լճերի մերձակայքում։ Շրջանում կա երկու խոշոր աղի լիճ` Հաուզե Սուլթան և Նամաք։

Պատմություն 

Ղոմը գոյություն է  ունեցել իսլամի ընդունումից շատ առաջ։ Այստեղ արված պեղումների ընթացքում գտնված ամենահին իրերը թվագրվում են մ.թ.ա. 5-րդ հազարամյակով։ Դեռևս նախաիսլամական շրջանում Ղոմը եղել է խոշոր քաղաք։  
Ղոմն այն վայրն էր, որտեղ ալավիները թաքնվում էին ղեկավարղ խալիֆների հետապնդումներից։ 825թ Ալ Մամուն խալիֆը գրավեց քաղաքը, որի հետևանքով եղան մեծ թվով զոհեր։
831թ Ղոմի բնակիչները հեղափոխության փորձ արեցին, որ դաժան կերպով ճնշվեց։ Եվ միայն Բուիդների դինաստիայի օրոք ալավիները իշխանություն ձեռք բերեցին և Ղոմը սկսեց ծաղկել։

Վարչական բաժանումը 

Ղոմ նահանգը բաղկացած է մեկ շահրեստանից, որը բաժանվում է 5 շրջանների։

Ղոմը այսօր  
Այսօր Ղոմը համարվում է շիականության ամենագլխավոր կենտրոնը, որտեղ գալիս են մեծ թվով ուխտագնացներ։

Ծանոթագրություններ 

Ղոմի նահանգ